|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| *Najvýznamnejší vplyv bude mať navrhovaný zákon o poplatkoch na podnikateľov produkujúcich inertné odpady.*  *Významný negatívny vplyv sa očakáva pri podnikateľoch produkujúcich priemyselné ostatné odpady ako aj priemyselné nebezpečné odpady.*  *Menej významný negatívny vplyv možno očakávať aj na podnikateľov produkujúcich výkopové zeminy a stavebné odpady t. j. tých, ktorí vykonávajú nejaké stavebné práce.*  *Návrhom zákona sa predpokladá čiastočný negatívny vplyv na podnikateľov, ktorí produkujú komunálny odpad. Vzhľadom na nízku produkciu komunálnych odpadov v priemyselnej sfére hodnotíme tento vplyv ako zanedbateľný.* |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| *Prebehli konzultácie z odbornou verejnosťou vo vzťahu na podnikateľské prostredie. Návrh zákona bol predmetom konzultácií, ktoré sa uskutočnili v dňoch 5, 13., 21., októbra 2016 v budove Ministerstva životného prostredia Slovenskej republiky. Konzultácií sa zúčastnili zástupcovia Slovenskej inšpekcie životného prostredia, Združení miest a obcí Slovenska, Únia miest Slovenska, Marius Pedersen, Brantner Slovakia, Priatelia Zeme Slovensko, Asociácia podnikateľov odpadového hospodárstva. V úvode stretnutí informovala pani Mgr. Eleonóra Šuplatová, riaditeľka odboru odpadového hospodárstva, o dôvodoch prípravy návrhu zákona o poplatkoch za uloženie odpadov, medzi ktoré patrí hlavne zabezpečenie cieľov definovaných na úrovni EÚ. Ďalej vysvetlila a zdôvodnila koncepciu a filozofiu návrhu zákona a hlavné zmeny oprosti súčasnému platnému zákonu o poplatkoch a jeho prerozdelenie. Zároveň informovala, že príprava zákona sa uskutočňuje v súlade s Programovým vyhlásením vlády SR na roky 2016-2020 a Plánom legislatívnych úloh MŽP SR na rok 2016, kde je stanovený termín na odovzdanie návrhu zákona do porady vedenia na koniec septembra 2017.* |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| *Najvýznamnejší vplyv bude mať navrhovaný zákon o poplatkoch na podnikateľov produkujúcich inertné odpady. Podľa odborného odhadu na základe posledných štatistických údajov je ročná produkcia inertných odpadov cca 580 tis. ton. Zvýšením sadzby z 0,33 EUR na 3 EUR dôjde k medziročnému nárastu poplatkov v rokoch 2019 a 2020 o 1,5 mil. EUR. V roku 2021 dôjde pri sadzbe 5 EUR/tonu k navýšeniu poplatkov o 2,7 mil. EUR. V rokoch 2022-2025 pri sadzbe 7 EUR/tonu bude zvýšená sadzba za inertný odpad znamenať navýšenie o 3,9 mil. EUR a v rokoch 2026-2030 bude výber poplatkov pri sadzbe 9 EUR/tonu znamenať navýšenie o 5 mil. EUR. Zákon o poplatkoch však má viesť k tlaku na znižovanie množstiev odpadov ukladaných na skládky odpadov pre všetky odpady, t. j. aj odpady inertné, nie je však možné odhadnúť, aký bude trend v oblasti znižovania skládkovania inertných odpadov, preto sa v analýze uvažuje s rovnakom úrovňou skládkovania za celé obdobie, t. j. 580 tis. ton.*  *Navrhované nové sadzby za skládkovanie odpadov budú mať možný negatívny vplyv aj na podnikateľov, ktorým v dôsledku stavebnej činnosti vzniknú výkopové zeminy. Pri analýze sa použili posledné štatistické údaje o vzniku odpadu za rok 2016, kedy vzniklo 260 tis. ton výkopových zemín. V roku 2019 sa predpokladá zvýšený výber poplatkov pri nezmenenej úrovni skládkovania výkopových zemín o 700 tis. EUR. V roku 2020 bude výber poplatkov vyšší o 1,2 mil. EUR, v roku 2021 o 1,7 mil. EUR, v rokoch 2022-2015 o 2,3 mil. EUR a v rokoch 2026-2030 o 2,7 mil. EUR. Keďže výkopové zeminy je však možné využívať aj iným spôsobom, napr. na povrchovú úpravu odpadov (tzv. „BACKFILLING“), predpokladáme že pri výkopových zeminách uvedených v položke č. 1 dôjde k zásadnému obmedzeniu skládkovania odpadov bez väčšieho vplyvu na podnikateľskú sféru.*  *V oblasti stavebných odpadov je navrhované zásadné zvýšenie poplatkov z dôvodu nevyhnutného odklonenia stavebných odpadov od skládkovania k ich recyklácii, keďže SR má záväzok dosiahnuť do roku 2020 70%nú úroveň recyklácie stavebných odpadov. V roku 2016 sa uložilo na skládky odpadov (okrem výkopových zemín) 260 tis. ton ostatných stavebných odpadov. Keďže je ťažké odhadnúť, ako sú dnes zaraďované stavebné odpady z hľadiska kategorizácie poplatkov, uvažujeme, že sú spoplatňované sadzbou za inertné odpady t. j. 0,33 EUR/tonu. Pri nezmenenej úrovne skládkovania stavebných odpadov dôjde v roku 2019 k zvýšeniu poplatkov za skládkovanie stavebných odpadov o 1,2 mil. EUR, v roku 2020 o 1,6 mil. EUR, v roku 2021 o 2 mil. EUR, v rokoch 2022-2025 o 2,4 mil. EUR v rokoch 2026-2030 o 2,8 mil. EUR. V prípade stavebného odpadu však dôjde s určitosťou k zmene nakladania s odpadmi a ich presmerovaniu zo skládkovania k recyklácii. SR má navyše dostatok (až nadbytok) recyklačných kapacít na stavebné odpady, ktoré nie sú v súčasnosti dostatočne využité.*  *Návrh zákona predpokladá čiastočné zvýšenie sadzieb za priemyselný odpad zo súčasných 6,64 EUR na 7 EUR v období rokov 2019-2021. Toto navýšenie sa premietne zvýšením ročného výberu poplatkov o 500 tis. EUR. V rokoch 2022-2025 v dôsledku zavedenia sadzby 9 EUR/tonu dôjde k zvýšeniu výberu poplatkov o 3,3 mil. EUR v rokoch 2026-2030 sa pri sadzbe 11 EUR/tonu zvýšia poplatky o 6 mil. EUR oproti súčasnému stavu. Počas celého obdobia sa pritom uvažuje s nezmenenou ročnou úrovňou skládkovania ostatných priemyselných odpadov (položka č. 4) na úrovni 1,4 mil. ton.*  *Keďže v súčasnosti sú za nebezpečné odpady stanovené 2 sadzby: 33,19 EUR/tonu a 60 EUR/tonu, je ťažké odhadnúť aký vplyv bude mať zavedenie jednotnej sadzby na úrovni 40 EUR do roku 2021. Odhadujeme, že by malo dôjsť k nárastu výberu poplatkov o 470 tis. EUR. V rokoch 2022-2025 odhadujeme zvýšenie výberu poplatkov v dôsledku sadzby 50 EUR/tonu na úrovni 1,2 mil. EUR a v rokoch 2026-2030 pri sadzbe 60 EUR/tonu sa poplatky zvýšia o 1,8 mil. EUR.*  *Návrh zákona môže mať čiastočný vplyv na zvýšenie priamych finančných nákladov na odpadové hospodárstvo, ak sa jedná o podnikateľa, ktorý produkuje komunálny odpad. Výška finančných nákladov závisí od množstva produkcie komunálnych odpadov. Náklady na komunálne odpady predstavujú v podnikateľskom prostredí spravidla len minimálnu časť nákladov na odpadové hospodárstvo, pričom aj samotná cena za skládkovanie odpadov je len časťou celkových nákladov na zber, odvoz a zneškodnenie odpadov. Upravuje sa sadzba za nebezpečné odpady, na základe čoho môže dôjsť u podnikateľov produkujúcich nebezpečné odpady k čiastočnej úspore. Z toho dôvodu priame finančné náklady nie je možné kvantifikovať.* |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***Bez vplyvu.*** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| ***Bez vplyvu.*** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| ***Bez vplyvu.*** |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| ***Bez vplyvu.*** |